Hoe God Sy koninkryk bring aan ALMAL! | "Is en Wat Was en Wat Kom" – die onbekende karakter van Jesus Christus en Sy Woord
← Dieselfde lot tref almal (Deel 7)
ALMAL sal van die dood verlos word!!! →
Hoe God Sy koninkryk bring aan ALMAL!	Posted on Februarie 2, 2016	by 4windkoinonia Die koninkryk van God het ‘n primêre innerlike toepassing wat vir baie min in hierdie tyd beskore is:
Luk 17:20 En toe Hy deur die Fariseërs gevra is wanneer die koninkryk van God sal kom, het Hy hulle geantwoord en gesê: Die koninkryk van God kom nie met sigbare tekens nie.
Die koninkryk van God beteken God se heerskappy seëvier in ons lewens. Ons wil Hom behaag bo alles en deur Jesus Christus is ons dan ook tot alles instaat (Fil 4:13). Daar is egter ook ‘n uiterlike toepassing van hierdie koninkryk van God wat uitgebeeld word as die duisend jaar regering van God se uitverkorenes:
Die getal 1000 is ‘n simboliese getal en soos alles in die Skrifte het dit meer te doen met geestelike betekenisse wat deur die Skrifte self verduidelik word:
1Kor 2:13 Daarvan spreek ons ook, nie met woorde wat die menslike wysheid leer nie, maar met dié wat die Heilige Gees leer, sodat ons geestelike dinge [Skrif] met geestelike [Skrif] vergelyk.
Soos ons weet is die getal 1000 die resultaat van die derde eksponensiële mag van 10 (10 x 10 x 10) in Wiskunde. Die nommer 10 kom voor regdeur die Skrifte, maar een van die belangrikste verwysings is in die ou verbond met sy tien gebooie waardeur sommige meen die vlees perfeksie kan kry. Dit is hoe ons die nommer tien en sy verbindinge in geestelike terme moet verstaan. Perfeksie in vlees is egter nie wat God deur die “tien woorde” op die “kliptafels” wou wys nie, maar eerder die toestand van ons vlees en ons vleeslike hart, en die onvermoë van mens om God in vleeslike terme te behaag (Eks 34:28; Deu 4:13):
Die nommer tien wys uit dat die vlees is “doemwaardig” en sonde – dit mis God se geestelike standaard. Die vlees en al sy wette is dus tydelik van aard en sal tot niet gaan:
Dit is wat die 1000 jaar geestelik beteken. Mense vind finaal uit tydens die periode dat vlees NOOIT onderworpe wil wees aan die koninkryk van God nie:
Die vlees kan nooit God behaag nie, want God is gees:
Vlees bedink net boosheid teen God en is God se vyand:
Dit is die kennis wat ons moet kry, maar hierdie kennis is net beskore vir God se uitverkorenes in hierdie tyd. Die uitverkorenes van God sal heers tydens die uiterlike periode van 1000 jaar wat oor die hele aarde sal kom omdat hulle nou die 1000 jaar innerlik beleef het.
Hoe vind dit innerlik plaas en hoe weet ons dit is op ons van toepassing?
As ons na die geestelike betekenis van die getal 10 en sy veelvoude (100 / 1000) kyk in die Skrifte, sal dit altyd verwys na ons tyd van selfvoldaanheid en hoe ons dinge self wil oplos:
Soos Sarai, kan ons vlees nie God se modus operandi aanvaar nie – ons voel ons is opgewasse en geestelik volwasse en moet God help. Maar ons eie oplossings en ons selfregverdigheid is eintlik in rebellie teen God se gesag oor ons lewens:
Num 14:22 al die manne wat my heerlikheid en my tekens gesien het wat Ek in Egipte en in die woestyn gedoen het, en My nou al tien maal versoek het en na my stem nie geluister het nie,
Dat die nommer 10 drie keer herhaal word in die getal 1000, wys na intensitiet – ‘n vordering. Dit is dus gekoppel aan ‘n proses van groei. Die nommer drie in die Skrifte beteken dus dat daar ‘n proses verbonde is aan alles waarmee die vlees homself moet bemoei (verwys Gen 40:19; Eks 23:14; Joh 2:19; Luk 13:32). Wat min kan sien is dat God die vlees vanaf die skepping onderwerp het aan ‘n proses van vernieting:
God se uitverkorenes kan die boodskap aanvaar omdat hulle deur die proses gelei word om te kan sien en aanvaar dat vlees tydelik is – vanaf die skepping. God het ‘n ander skepping in gedagte nog voor Hy die een begin het:
Jes 46:9-10 Dink aan die dinge wat tevore was, van ouds af, dat Ek God is, en daar is geen ander nie; Ek is God, en daar is niemand soos Ek nie; 10 wat van die begin af verkondig die einde, en van die voortyd af wat nog nie gebeur het nie; wat sê: My raad sal bestaan, en al wat my behaag, sal Ek doen;
Efes 1:3-4 Geseënd is die God en Vader van onse Here Jesus Christus wat ons geseën het met alle geestelike seëninge in die hemele in Christus, 4 soos Hy ons in Hom uitverkies het voor die grondlegging van die wêreld om heilig en sonder gebrek voor Hom in liefde te wees,
Ons eerste ontmoeting met Jesus lei ‘n tydperk in van vrede wanneer Hy alles voorsien – die tydperk van ons “eerste liefde” waar Sy vrede en geluk ons deurspoel en ‘n nuwe uitkyk op die lewe gee. Wonderlik vir die vlees!
Maar dit is alles deel van ‘n tydperk van vleeslike en emosionele opwellings wat ons in selfregverdigheid dompel.
Ons ‘gaan kerk toe’, maar ons weet nie dat die dinge wat ons daar leer teenstrydig is met God se Woord en die ware leer van Christus nie. Die kerkgaan-tydperk is eintlik ook die tydperk wanneer ons ons “eerste liefde” vir die ware Jesus verloor – die een ‘na die gees’ (Open 2:4). Ons word gekoppel aan die “ander Jesus” – die een “na die vlees”:
2Kor 11:4 Want as iemand kom en ‘n ander Jesus verkondig as wat ons verkondig het, of as julle ‘n ander gees ontvang as wat julle ontvang het, of ‘n ander evangelie as wat julle aangeneem het, laat julle jul dit goed geval.
Ons word ‘n wederstrewige volk net soos fisiese Israel – alles wat hierdie fisiese Israel ervaar en gedoen het, is skadubeelde van ons, as ons dit kan sien. Ons doen presies wat hulle gedoen het – daarom het God alles vir ons neergeskryf:
In ons kerkgenootskappe en -denominasies word ons gestreel deur die leiers wat ons self uitgekies het – ons wil hê hulle moet preek soos ons vleeslike harte ons oortuig. Ons versamel met hulle wie met ons saamstem, maar ons kan nie die bedrog sien wat ons pleeg nie:
Jes 30:9-11 Want dit is ‘n wederstrewige volk, leuenagtige kinders, kinders wat die wet van die HERE nie wil hoor nie; 10 wat aan die sieners sê: Sien nie! en aan die profete: Profeteer vir ons nie wat reg is nie; spreek vleitaal vir ons, profeteer bedrieëry; 11 wyk af van die weg, buig af van die pad, laat die Heilige van Israel voor ons aangesig verdwyn!
Ons eerste ontmoeting met Jesus is dus “na die vlees”. Ons sien Hom vleeslik (selfs met lang hare, baard, blou oë, en al die bespotlikhede). Met hierdie oortuigings glo ons selfs in die wederopstanding van die vlees in ‘n fisiese hemel waar ons in sogenaamde ‘geestelike vlees’ sal bestaan. Dit is God self wat Homself so aan ons voorstel a.g.v. ons eie oortuigings:
In die tydperk van afdwaling en verval voorsien God deur wonders en tekens in ons fisiese behoeftes soos elke goeie ouer aan sy jong onvolwasse kind doen. In Johannes 6 word hierdie fase pragtig uitgebeeld toe die skares net wou fisiese wonders en tekens van Jesus hê, maar geen nut gevind het vir Sy geestelike woorde nie. Die (vleeslike) baba Christen wil alles vleeslik hê (van gesondheid tot besittings…in oorvloed). Geestelike Babilon is propvol van hierdie soekers na vleeslike dinge want hul leiers gaan hulle voor in dit. In die 1000 jaar tydperk word ons brood gevoer, maar ons word nie versadig nie – net soos Israel in die woestyn kry ons nie die ware brood by die afvalliges nie:
Joh 6:31-33 Ons vaders het die manna in die woestyn geëet, soos geskrywe is: Hy het brood uit die hemel aan hulle gegee om te eet. 32 En Jesus sê vir hulle: Voorwaar, voorwaar Ek sê vir julle, dit is nie Moses wat die brood uit die hemel aan julle gegee het nie, maar my Vader gee julle die ware brood uit die hemel. 33 Want die brood van God is Hy wat uit die hemel neerdaal en aan die wêreld die lewe gee.
Die valse leraars gebruik God se brood en verdraai dit sodat hul volgelinge se geestelike honger nie versadig kan word nie – hulle kom terug en terug, week na week, maand na maand, jaar na jaar!!!!
Lev 26:26 As Ek vir julle die staf van die brood verbreek, sal tien vroue julle brood in een oond bak en julle brood by die gewig teruggee; en julle sal eet, maar nie versadig word nie
“Tien vroue” is die geestelike simbool van die valse en afvallige kerke waarin ons almal op ‘n tyd behoort. Dit is by hierdie “tien vroue” waar ons betrokke raak met die valse leerstellings van geestelike Babilon onder ‘n sterk verleiding. Hierdie kragtige dwaling is deur God gestuur en dit oortuig ons dat ons reg doen -alles onder God se beheer want dit is Hy wat ons deur die proses neem:
2Th 2:10-12 en met allerhande verleiding van ongeregtigheid in die wat verlore gaan, omdat hulle die liefde tot die waarheid nie aangeneem het om gered te word nie. 11 En daarom sal God hulle die krag van die dwaling stuur, om die leuen te glo, 12 sodat almal geoordeel kan word wat die waarheid nie geglo het nie, maar behae gehad het in die ongeregtigheid.
God neem ons deur hierdie proses SODAT ons voorberei kan word vir Sy regverdige oordeel…. “SODAT almal geoordeel kan word wat die waarheid nie geglo het nie, maar behae gehad het in die ongeregtigheid”:
Mig 4:12 Maar hulle ken nie die gedagtes van die HERE nie en verstaan nie sy besluit nie, dat Hy hulle versamel het soos gerwe op die dorsvloer.
Soos dit ook sal wees in die uiterlike 1000 jaar, is mense nie tevrede nie. Daar is en sal gedurige ontevredenheid wees in die mens. Maar in die 1000 jaar tydperk regeer God met sy “ysterstaf”:
Open 19:15 En uit sy mond gaan daar ‘n skerp swaard om die nasies daarmee te slaan; en Hy sal hulle met ‘n ysterstaf regeer, en Hy trap die parskuip van die wyn van die grimmigheid en van die toorn van God, die Almagtige.
Mense wil altyd hulle sin hê – hulle wil ook net altyd meer hê en val dan in die strik, net soos fisiese Israel oorgekom het.
Satan word deur God beheer van sy skepping af tot nou toe – hy was nog nooit ‘n los kanon wat kan maak en breek soos hy wil nie. Hy voer God se opdragte uit (Job 1:6-12; Job 1-7; Job 26:13; Jes 54:16). God “bind” Satan en God “ontbind” Satan ook om mense te verlei. Hy is ook daar om ons op te sweep om fout te vind met God se werke.
Open 20:1-2 En ek het ‘n engel uit die hemel sien neerdaal, met die sleutel van die afgrond en ‘n groot ketting in sy hand. En hy het die draak gegryp die ou slang wat die duiwel en die Satan is en hy het hom gebind duisend jaar lank.
As God Satan in ons “ontbind”, dan kom ons vlees openlik in opstand teen God:
Open 20:7-9 En wanneer die duisend jaar voleindig is, sal die Satan uit sy gevangenis ontbind word; 8 en hy sal uitgaan om die nasies te verlei wat in die vier hoeke van die aarde is, die Gog en die Magog, om hulle te versamel vir die oorlog; en hulle getal is soos die sand van die see. 9 En hulle het opgekom oor die breedte van die aarde en die laer van die heiliges en die geliefde stad omsingel, en vuur het van God uit die hemel neergedaal en hulle verslind.
Aan die einde van die 1000 jaar tydperk word die waaragtige “vuur uit die hemel” losgelaat. Dan breek die tyd aan wanneer ons die ware Jesus leer ken. Ons leer om Jesus nie meer “na die vlees” te ken nie, maar ‘na die gees’ terwyl die valse leerstellings van Babilon stelselmatige uitgewys en uitgebrand word:
2Kor 5:16-17 Ons ken dus van nou af niemand meer na die vlees nie; en al het ons ook Christus na die vlees geken, nou ken ons Hom tóg nie meer so nie. Daarom, as iemand in Christus is, is hy ‘n nuwe skepsel; die ou dinge het verbygegaan, kyk, dit het alles nuut geword.
Die vuur “uit die hemel” is ook die “brood uit die hemel” – die Woord van God en die sal op almal kom – ook op hulle wat sal opgewek word in die laaste oordeel:
Die vuur bring redding – vir almal!!!! Die oordeel vgan God bring Sy redding. Daar kom ‘n tyd waar God ALMAL gaan red in ‘n plek wat die Skrifte die “poel van vuur” noem. Die “poel van vuur” word heel teenstrydig aangebied as die sogenaamde ‘ewige helse vuur’ deur die afvalliges.
Die Afrikaanse woorde “tot in alle ewigheid” in die volgende Skrifgedeelte gee hierdie valse begrip aan miljoene. Die rede vir hieride verwarring is omdat die Griekse woord “aiōn” wat ‘n beperkte tyd beteken hier herhaal word omdat alle mense van alle tye hier vergader sal word!!!!
Open 20:10-15 En die duiwel wat hulle verlei het, is in die poel van vuur en swawel gewerp waar die dier en die valse profeet is; en hulle sal dag en nag gepynig word tot in alle ewigheid [Grieks: “aiōn, aiōn” = tydperk]. 11 En ek het ‘n groot wit troon gesien en Hom wat daarop sit, voor wie se aangesig die aarde en die hemel weggevlug het; en daar is geen plek vir hulle gevind nie. 12 En ek het die dode, klein en groot, voor God sien staan, en die boeke is geopen; en ‘n ander boek, die boek van die lewe, is geopen. En die dode is geoordeel na wat in die boeke geskryf is, volgens hulle werke. 13 En die see het die dode gegee wat daarin was, en die dood en die doderyk het die dode gegee wat daarin was; en hulle is geoordeel, elkeen volgens sy werke. 14 En die dood en die doderyk is in die poel van vuur gewerp. Dit is die tweede dood. 15 En as dit bevind is dat iemand nie opgeskryf was in die boek van die lewe nie, is hy in die poel van vuur gewerp.
Lees gerus by die volgende skakels meer oor die verkeerde vertalings van die Griekse woord “aiōn” wat soveel lyding aan baie gebring het:
Omdat ons leuens glo oor God se liefde en Sy doel met almal, daarom vrees ons God se oordeel. God se oordeel is wel nie lekker vir ons vlees nie, maar dit is eintlik die grootste oomblik van waarheid vir almal – God se oordeel bring nuwe lewe en wis die ou lewe uit!!!
Soos enige goeie ouer, is ons hemelse Vader ook baie begerig om geestelike volwassenheid in ons te bewerkstellig. ‘n ‘Nuwe skepsel’ word stelselmatig “na die gees” geskape deur die vleeslike gedagtes en valse doktrines daagliks af te breek deur Sy Woord (wat Sy gees is) wat groei in ons:
1Kor 15:31 Ek sterf dag vir dag, broeders, so waar as ek op julle roem in Christus Jesus, onse Here.
God sal almal red deur Sy oordeel:
Mig 4:1 En aan die einde van die dae sal die berg van die huis van die HERE vasstaan op die top van die berge en verhewe wees bo die heuwels, en die volke sal daarheen toestroom.
Mig 4:2 En baie nasies sal heengaan en sê: Kom, laat ons optrek na die berg van die HERE en na die huis van die God van Jakob, dat Hy ons in sy weë kan leer en ons in sy paaie kan wandel. Want uit Sion sal die wet uitgaan en die woord van die HERE uit Jerusalem.
This entry was posted in Lees eers hier. Bookmark the permalink.	← Dieselfde lot tref almal (Deel 7)